stanford-oval/wikipedia huggingface dataset:
Meg Griffin

| Megan "Meg" Griffin |
| --- | --- |
Ääninäyttelijä:  Mila Kunis Lacey Chabert
Ensiesiintyminen:  "Death Has a Shadow"
Henkilötiedot
Sukupuoli:  nainen
Ikä:  18
Hiukset:  ruskeat
Perhe:  Peter Griffin (isä) Lois Griffin (äiti) Chris Griffin (veli) Stewie Griffin (veli)
Infobox OKNimi-testi OK: 
Griffinien perhe. Meg oikealla.
Megan "Meg" Griffin, on kuvitteellinen hahmo animaatiosarjassa Family Guy. Hänen ääninäyttelijänään toimi aluksi Lacey Chabert, mutta myöhemmin Mila Kunis. Hän on Griffinin perheen vanhin lapsi, Stewien ja Chrisin isosisko.
Meg on 18-vuotias, suuria silmälaseja ja pinkin väristä pipoa käyttävä Griffinien esikoinen. Peter muokkasi syntymätodistukseen mieleisensä nimen "Megatron", josta Meg on lyhennys, vaikkakin häntä on kutsuttu myös nimellä Megan. Kasvonpiirteet Meg on perinyt äidiltään, ja tällä on ruskeat hiukset. Jatkuvalle pipon käytölle on esitetty eri syitä, muun muassa pälvikalju johtuen hänen jatkuvasta hiusten repimisestään tai että hänen sydämensä sijaitsisi hyvin näkyvästi pään kohdalla, mutta kumpikaan ei ole pitänyt paikkaansa.
Perhe

Meg on kiistatta perheen, ja luultavasti koko Quahogin, vihatuin ihminen. Sarjan vitsit Megin ympärillä pohjautuvat hyvin pitkälti tähän. Syytä varsinaiseen vihaan Megia kohtaan ei ole tiedossa. Tätä on silti koulukiusattu ulkonäkönsä takia ja hän onkin hyvin itsetuhoinen (hän muun muassa on sanonut menevänsä syömään pähkinöitä joille on allerginen) monissa jaksoissa. Peterillä on tapana syrjiä Megiä puolin tai toisin, ja jopa silloin tällöin pahoinpitelee tytärtänsä. Perhe ei myöskään halua tukea Megiä tarpeen vaatiessa vaan pyrkii jättämään sen muille mikäli mahdollista. Eräässä jaksossa Meg avautui vihan kohteeksi joutumisestaan perheelleen ja mursi lähes jokaisen perheen jäsenen yksitellen, tuoden esiin heidän huonot puolensa. Tämän jälkeen hän huomasi, että Griffinit purkavat vihansa Megiin, joka pitää koko perheen kasassa henkisesti. Eräs hokema Megiin liittyen perheen kesken, on "Shut up Meg! (suom. Ole hiljaa, Meg!).
Megin ja hänen veljensä Chrisin välit ovat välillä liiankin lämpimät. Jaksossa "Hannah Banana", Meg paljastaa heidän harjoittelevan suutelua keskenään. Kuitenkin myöhemmässä jaksossa "Halloween On Spooner Street", he päätyvät vahingossa naamioituneina suutelemaan pullonpyörityksessä, mistä molemmat olivat kauhuissaan.
Muut ihmissuhteet

Vaikka Meg on vihattu, hänellä on muutama ystävä, muun muassa Patty, Esther ja Ruth.
Hänellä on nähty useita poikaystäviä. Useimmat heistä ovat jollain tapaa erikoisia, tai estyvät lopulta näkemästä tätä. Meg on tapaillut muun muassa vankilasta karannutta miestä, kuollutta ruumista, homoseksuaalia ja isänsä Peterin ystävää, Glenn Quagmireä. Meg on toisinaan muiden mielestä jopa niin vastenmielinen, että he ovat ampuneet itseään tai jopa tappaneet läheisiään etteivät vain joutuisi tekemisiin Megin kanssa. Mortin poika Neil on toisinaan erittäin mieltynyt Megiin.
Ääninäyttelijät

Megillä on ollut tähän mennessä seitsemän ääninäyttelijää.
Rachael MacFarlane (alkuperäisessä pilotissa)
Lacey Chabert (1999–2000, 2011)
Mila Kunis (2000–tämä päivä)
Tara Strong (lauluääni)
Debi Derryberry (lauluääni vaihtoehtoisessa versiosta jaksosta "Whistle While Your Wife Works")
Ali Hillis (lauluääni kappaleessa "If I Could Turn Back Time", jaksoista koostuvassa elokuvassa Stewie Griffin: The Untold Story)
John Viener (sukupuolenkorjauksen läpikäynyt Megin versio, Ron Griffin, jaksoista koostuvan elokuvan Stewie Griffin: The Untold Story osassa "Stu & Stewie`s Excellent Adventure")
Aiheesta muualla

Internet Movie Database
Mila Kunis Meg Griffinistä
Otto Ferdinand Enckell

Otto Ferdinand Enckell (3. joulukuuta 1829 Askola – 8. joulukuuta 1907 Vladikavkaz, Venäjä) oli suomalainen Venäjän keisarikunnan armeijassa  palvellut kenraaliluutnantti.
Enckellin vanhemmat olivat kapteeni, tittelineuvos Magnus Vilhelm Enckell ja Margareta Lovisa von Kraemer. Enckell tuli vapaaehtoisena Venäjän armeijan palvelukseen vuonna 1846, suoritti upseeritutkinnon ja määrättiin vänrikkinä palvelukseen jalkaväen linjajoukkoihin 1852. Aliluutnantiksi seuraavana vuonna ylennettynä hän osallistui Krimin sotaan Pietarin rannikkopuolustuksessa. Luutnantiksi Enckell ylennettiin 1859, mutta hän erosi saman tien aktiivipalveluksesta, palaten siihen 1861. Alikapteeni hänestä tuli 1862 ja kapteeni 1864, jolloin hänet määrättiin 75. Sevastopolin jalkaväkirykmenttiin. Majuriksi Enckell ylennettiin 1868 ja everstiluutnantiksi 1873. Vuonna 1876 hänet nimitettiin 75. reservijalkaväkipataljoonan komentajaksi ja hän osallistui pataljoonansa kanssa Turkin sotaan 1877–1878. Everstiksi 1879 ylennettynä hänet siirrettiin vuonna 1880 pataljoonankomentajaksi 155. Kubanin jalkaväkirykmenttiin ja edelleen 16. Mingrelian, H.K.K. Suuriruhtinas Dmitri Konstantinovitšin krenatöörirykmentin komentajaksi vuonna 1881 ja sitten 79. Kubanin, H.K.K. Suuriruhtinas Pavel Aleksandrovitšin jalkaväkirykmentin komentajaksi vuonna 1888. Seuraavana vuonna hänestä tuli Vladikavkazin sotilassairaalan päällikkö. Enckell ylennettiin kenraalimajuriksi 1895 ja kenraaliluutnantiksi elokuussa 1900, jolloin hän myös erosi sotapalveluksesta.
Jackie Shin

Jackie Shin on eteläkorealaissyntyinen kapellimestari, säveltäjä, pianisti ja lyömäsoittaja. Hän muutti synnyinmaastaan Yhdysvaltain kautta Kanadaan ja sieltä Suomeen. Hän valmistui maisteriksi matematiikassa Yalen yliopistosta ja musiikin tohtoriksi Toronton yliopistosta pääaineinaan sävellys ja musiikin teoria. Hän suoritti musiikin maisterin tutkinnon Sibelius-Akatemian kapellimestariluokalla, jossa häntä olivat opettaneet Leif Segerstam ja Jorma Panula.
Shinin äiti vei aikoinaan kaikki lapsensa pois Etelä-Koreasta, koska maassa vallitsi diktatuuri, jossa perheen isä oli surmattu mielipidesyistä. Suorittaessaan tohtoriopintoja Toronton yliopistossa Shin tapasi Ottawan National Arts Centressä Jorma Panulan, joka rohkaisi häntä muuttamaan Suomeen. Shin tutustui lisäksi Toronton yliopistossa opiskelleeseen lyömäsoittaja Antti Ohenojaan, josta tuli hänen aviomiehensä.
Vuonna 2018 Shin aloitti toimintansa Kauniaisten orkesterin johdossa. Hänen debyyttikonsertissaan Kauniaisten orkesterin johdossa solistina vieraili klarinetisti Christoffer Sundqvist. Shin on johtanut myös Kaartin soittokuntaa ja Töölö Brassia. Keväällä 2019 Shinin seuraajaksi Kauniaisten orkesterin johtajana ryhtyi Petri Sakari. Syksyllä 2019 Shin siirtyi Espoo Sinfonian kapellimestariksi. Pianistina ja lyömäsoittajana hän on esiintynyt muiden muassa Radion sinfoniaorkesterin ja Oulu Sinfonian kanssa. Hänen sävellyksiään ovat esittäneet kanadalaiset orkesterit, kuten Toronton ja Victorian sinfoniaorkesterit.
Luettelo 1970-luvun suomalaisista elokuvista

Luettelo Suomessa tuotetuista elokuvista julkaisuvuoden mukaan. Aakkosellisesta luettelosta elokuvista katso Luokka:Suomalaiset elokuvat
1971

| Nimi | Ohjaaja | Näyttelijät | Tyylilaji | Huomioitavaa |
| --- | --- | --- | --- | --- |
| Aatamin puvussa... ja vähän Eevankin | Matti Kassila | Heikki Kinnunen, Juha Hyppönen, Marja-Leena Kouki, Tuire Salenius, Kauko Helovirta | komedia | elokuvan ensimmäinen tv-esitys vuonna 1976 teki television kaikkien aikojen suurimman kotimaisten elokuvien katsojaennätyksen: 2 100 000 katsojaa |
| Hautajaiset | Esko Elstelä | Jarno Hiilloskorpi, Erkki Uotila, Aili Tikka | tv-elokuva |  |
| Hirttämättömät | Spede Pasanen, Vesa-Matti Loiri | Vesa-Matti Loiri, Spede Pasanen, Simo Salminen, Pirjo Laitila | komedia, western | vuoden 1971 katsotuin kotimainen elokuva |
| Jatkojen aika | Matti Tapio | Pentti Kultala, Irma Tanskanen, Arto Tuominen | draama, tv-elokuva |  |
| Kahdeksas veljes | Pertti Pasanen | Vesa-Matti Loiri, Simo Salminen, Kauko Kokkonen, Elina Katainen, Marja Korhonen | komedia | Jussit (1971): paras tuottaja: Pertti Pasanen |
| Kalevala | Károly Kazimir, Seppo Wallin | Tibor Bitskey, Gyula Szabó, Gábor Harsányi | tv-elokuva |  |
| Kreivi | Peter von Bagh | Pertti Ylermi Lindgren, Irma Martinkauppi, Titta Karakorpi, Elina Salo, Kirsti Wallasvaara | komedia, elämäkerta |  |
| Laulu tulipunaisesta kukasta | Mikko Niskanen | Pertti Melasniemi, Marjukka Arasola, Aune Hurme-Virtanen, Anna-Maija Kokkinen | draama |  |
| Lokki | Tuija-Maija Niskanen | Iris-Lilja Lassila, Matti Oravisto, Kari Franck | tv-elokuva |  |
| Magdaleena ja maailman lapset | Ritva Nuutinen | Eeva-Kaarina Volanen, Martti Katajisto | tv-elokuva |  |
| Majuri Barbara | Ilkka Vanne | Ritva Oksanen | tv-elokuva |  |
| Malli | Tuija-Maija Niskanen |  | tv-elokuva |  |
| Mareena | Pauli Virtanen | Anitta Niemi, Ville-Veikko Salminen, Ahti Kuoppala | tv-elokuva |  |
| Maunu Kurkvaaran Kujanjuoksu | Maunu Kurkvaara | Aarre Karén, Esko Mannermaa, Esa Saario | draama, rikos |  |
| Musta Lumikki | Matti Sokka | Ulla Kivipato, Maria Wolska, Eriikka Magnusson | draama |  |
| Niilon oppivuodet | Jaakko Pakkasvirta | Matti Poskiparta, Tuija Ahvonen, Hellevi Härkönen, Hannu Lauri | draama |  |
| Perkele! Kuvia Suomesta | Jörn Donner,  Jaakko Talaskivi,  Erkki Seiro | Jörn Donner,  Jaakko Talaskivi,   Riitta Lindgren, Erkki Seiro | dokumentti |  |
| Play Strindberg | Kyllikki Forssell | Risto Mäkelä, Eila Peitsalo, Heikki Savolainen | tv-elokuva |  |
| Profeetat | Seppo Wallin | Jussi Jurkka, Nils Brandt | tv-elokuva |  |
| Puksu | Veikko Kerttula | Aarno Sulkanen, Katriina Rinne | tv-elokuva |  |
| Saatanan radikaalit | Paavo Piironen,  Heikki Nousiainen,  Timo Nissi,  Heikki Huopainen | Paavo Piironen,  Heikki Nousiainen,  Timo Nissi,  Heikki Huopainen | komedia |  |
| Syväjäädytetty opettaja | Ulpu Tolonen | Kari Kihlström, Ensio Sallinen, Maija-Liisa Pohjola | science-fiction, lyhytelokuva, tv-elokuva |  |
| Varo, autuas | Seppo Wallin | Pentti Siimes, Pirjo Jääskeläinen, Hannu Oravisto | tv-elokuva |  |
1974

| Nimi | Ohjaaja | Näyttelijät | Tyylilaji | Huomioitavaa |
| --- | --- | --- | --- | --- |
| Haudankaivajan kylä | Jarmo Nieminen |  | tv-elokuva | Jussit 1975: paras televisioelokuva |
| Jean Sibelius | Lauri Ikonen |  | dokumentti, tv-elokuva | Jussit 1974: paras televisioelokuva |
| Karvat | Seppo Huunonen | Mikko Majanlahti, Pauli Virtanen, Eeki Mantere | komedia, rikos |  |
| Manasse Jäppinen | Pekka Parikka | Maija Leino, Tuula Nyman, Juha Häkkänen | tv-elokuva |  |
| Narri kartanon valtiaana | Eija-Elina Bergholm | Kari Franck, Kristiina Halkola, Hannu Kahakorpi | draama, tv-elokuva |  |
| Nuori Ida Aalberg | Esko Elstelä | Kyllikki Forssell, Kosti Klemelä, Jussi Jurkka, Ansa Ikonen | tv-elokuva |  |
| Omat koirat purivat | Mikko Niskanen | Mikko Niskanen, Mervi Kauppi, Kaarina Perola | draama, elämäkerta, historia, tv-elokuva |  |
| Pastorinvaalit | Pauli Virtanen | Aapo Vilhunen, Asta Backman, Hannu Huuska | tv-elokuva |  |
| Salakari | Seppo Wallin | Esko Roine, Kirsti Kemppainen, Martti Mäkelä | tv-elokuva |  |
| Sata metriä korkeat kirjaimet | Veikko Kerttula | Martti Pennanen, Rauni Ikäheimo, Veikko Uusimäki | tv-elokuva |  |
| Sujut | Veli-Matti Saikkonen | Vesa Mäkelä, Hellin Auvinen-Salmi, Iris-Lilja Lassila | komedia, sota, tv-elokuva |  |
| Tavallinen Impi | Ilkka Vanne | Katriina Rinne, Kirsti Kemppainen, Asta Backman | tv-elokuva |  |
| Tuntematon potilas | Ville Salminen | Nils Brandt, Martti Pennanen, Martti Kuisma | tv-elokuva |  |
| Tyttäret | Anni Rotko | Asta Backman, Sylva Rossi | tv-elokuva |  |
| Uudesta luotava maa | Ilkka Vanne | Elina Hoffrén, Arvo Hämäläinen, Kristiina Elstelä | tv-elokuva |  |
| Vanha koti | Pauli Virtanen | Jalmari Rinne, Erkki Pajala, Eeva-Maija Haukinen | tv-elokuva |  |
| Vastamyrkky | Seppo Wallin | Ismo Kallio, Katriina Rinne, Kirsti Kemppainen | tv-elokuva |  |
| Villisorsa | Tuija-Maija Niskanen | Kristina Klockars, Tauno Palo, Paavo Pentikäinen | tv-elokuva |  |
| Viu-hah hah-taja | Ere Kokkonen | Leo Lastumäki, Jyrki Kovaleff, Seppo Laine | komedia | vuoden 1974 katsotuin kotimainen elokuva |
| Äidin kuolema | Veikko Kerttula | Antti Aro, Hellin Auvinen-Salmi, Sirkku Grahn | draama, tv-elokuva |  |
1975

| Nimi | Ohjaaja | Näyttelijät | Tyylilaji | Huomioitavaa |
| --- | --- | --- | --- | --- |
| Anjuta | Pauli Virtanen | Kirsti Kemppainen, Eskko Mattila, Uljas Kandolin | tv-elokuva |  |
| Elävän leski | Ilkka Kylävaara | Aapo Vilhunen, Eeva Litmanen, Martti Kuisma | tv-elokuva |  |
| Härmän käräjät | Simo Helander | Olavi Kunnari, Väinö Risikko, Eino Kleimola | tv-elokuva |  |
| Iisakki Juntilla oli monta poikaa | Sakari Puurunen | Juhani Larsson, Eeva-Maija Haukinen, Matti Ranin | tv-elokuva |  |
| Ingmar Bergmanin maailma | Jörn Donner | Jörn Donner, Ingmar Bergman | dokumentti |  |
| Kesän maku | Asko Tolonen | Virpi Uimonen, Ritva Oksanen, Juha Hyppönen | draama |  |
| Kuolleista herännyt | Jukka Sipilä, Hannu Kahakorpi | Erkki Pajala, Hannu Kahakorpi, Eira Sirola | tv-elokuva |  |
| Kuvien takana | Pauli Virtanen | Jaakko Pakkasvirta, Hellevi Härkönen, Tuija Ahvonen | tv-elokuva |  |
| Jouluksi kotiin | Jaakko Pakkasvirta | Paavo Pentikäinen, Irma Martinkauppi | draama | Jussit (1975): paras ohjaus: Jaakko Pakkasvirta |
| Matti ja Mathilda | Ilkka Vanne | Eeva Autio, Kalevi Haapoja, Erkki Glad | tv-elokuva |  |
| Mies, joka ei osannut sanoa ei | Risto Jarva | Antti Litja, Kirsti Wallasvaara, Matti Ruohola, Vivi-Ann Sjögren | komedia, romantiikka | Jussit (1976): paras näyttelijä: Antti Litja, paras työryhmä (käsikirjoitus): Jussi Kylätasku, Risto Jarva ja Kullervo Kukkasjärvi |
| Mörri | Ilkka Vanne | Johanna Kerttula, Katriina Rinne, Martti Kuisma | tv-elokuva |  |
| Orvar Kleinin laillinen ruumis | Ilkka Vanne | Olavi Ahonen, Asta Backman, Martti Kuisma | tv-elokuva |  |
| Papin rouva | Pauli Virtanen | Kirsti Kemppainen, Antti Litja, Aapo Vilhunen | tv-elokuva |  |
| Professori Uuno D. G. Turhapuro | Ere Kokkonen | Vesa-Matti Loiri, Marjatta Raita, Pertti Pasanen, Anja Pohjola | komedia | vuoden 1975 katsotuin kotimainen elokuva |
| Rakastunut rampa | Esko Favén, Tarja Laine | Vesa-Matti Loiri, Leena Uotila, Ritva Valkama, Heikki Nousiainen | draama | Jussit (1976): paras naisnäyttelijä: Leena Uotila, paras miesnäyttelijä: Vesa-Matti Loiri |
| Reviisori | Veli-Matti Saikkonen | Leo Jokela, Eira Soriola, Leena Uotila | komedia, tv-elokuva |  |
| Simpauttaja | Veikko Kerttula | Ahti Kuoppala, Pekka Räty, Leni Katajakoski | komedia, draama, tv-elokuva |  |
| Talvinen tarina | Esko Elstelä | Jarno Hiilloskorpi, Esko Roine | tv-elokuva |  |
| Toverukset | Ritva Nuutinen | Seela Sella, Aarre Karén, Kirsti Kemppainen | tv-elokuva |  |
| Vieras rouva | Esko Elstelä | Kyllikki Forssell, Aapo Vilhunen, Hannu Huuska | tv-elokuva |  |
| Ystävyysottelu | Veli-Matti Saikkonen | Heikki Alho, Mauri Heikkilä, Heikki Kinnunen | tv-elokuva |  |
1976

| Nimi | Ohjaaja | Näyttelijät | Tyylilaji | Huomioitavaa |
| --- | --- | --- | --- | --- |
| Aikapoika ja mono | Raili Rusto | Kyösti Väntänen, Mirja Luukko, Timo Virkki | tv-elokuva |  |
| Antti Puuhaara | Heikki Partanen, Katariina Lahti, Riitta Rautoma | Markku Blomqvist, Pertti Hilkamo, Maritta Viitamäki, Eero Melasniemi, Matti Ruohola, Matti Pellonpää | draama, historia | Jussit (1977): paras ohjaus: Heikki Partanen, Katariina Lahti, Riitta Rautoma |
| Brecht Suomessa | Erwin Burkert, Matti-Juhani Karila, Veikko Kerttula | Marja Packalén, Ilari Paatso, Georg Backlund | tv-elokuva |  |
| Ennen auringonlaskua | Ritva Nuutinen | Jussi Jurkka, Aarre Karén, Hannu Huuska | tv-elokuva |  |
| Hänen olivat linnut | Ritva Nuutinen | Eeva-Kaarina Volanen, Raili Tiensuu, Martti Katajisto | draama, tv-elokuva | Jussit (1977): paras televisioelokuva |
| Ikäluokka | Pirjo Honkasalo, Pekka Lehto | Onni Nousinen, Asta Nousinen | lyhytdokumentti | Tampereen elokuvajuhlat (1976): dokumenttisarjan pääpalkinto |
| Kaksi ruplan rahaa | Matti Tapio | Matti Tuominen, Maija-Liisa Peuhu, Toivo Lehto | tv-elokuva |  |
| Kuumat kundit | Jussi Itkonen | Remu Aaltonen, Cisse Häkkinen, Ile Kallio | dokumentti, musiikkidokumentti |  |
| Loma | Risto Jarva | Antti Litja, Tuula Nyman, Eija Pokkinen, Jukka Sipilä | komedia | vuoden 1976 katsotuin kotimainen elokuva Jussit (1977): paras naisnäyttelijä: Tuula Nyman |
| Lottovoittaja UKK Turhapuro | Ere Kokkonen | Vesa-Matti Loiri, Marjatta Raita, Spede Pasanen, Simo Salminen | komedia |  |
| Luottamus | Viktor Tregubovitsh, Edvin Laine | Kirill Lavrov, Vilho Siivola, Yrjö Tähtelä, Yrjö Paulo | draama, historia | Jussit (1977): paras miesnäyttelijä: Vilho Siivola Riian Elokuvafestivaalit (1977): tuomariston erikoispalkinto taiteellisista ansioista kuvattaessa rauhanomaisen rinnakkaiselokuvan alkuvaiheita kahden naapurimaan välillä |
| Maalareilla ei ole muistoja | Pauli Virtanen | Kirsti Ortola, Pentti Siimes, Leo Jokela | tv-elokuva |  |
| Manillaköysi | Veli-Matti Saikkonen | Erkki Pajala, Vesa Mäkelä, Esko Hukkanen | komedia, sota, tv-elokuva | Jussit (1977): paras miesnäyttelijä: Erkki Pajala |
| Naistentanssit | Esko Elstelä | Ritva Arvelo, Sakari Jurkka, Sinikka Sokka | tv-elokuva |  |
| Oi säästöpankin virkailija, oi rakastettuni | Veikko Kerttula | Timo Virkki, Marja-Leena Kouki, Katariina Rinne | tv-elokuva |  |
| Pyhä perhe | Anssi Mänttäri | Lasse Pöysti, Birgitta Ulfsson, Rita Polster, Martti-Mikael Järvinen | draama | Jussit (1977): paras miesnäyttelijä: Lasse Pöysti San Remo Film Festival (1977): paras esikoisohjaus |
| Päivä Helsingissä | Ilkka Vanne | Leif Wager, Esko Roine, Martti Pennanen | tv-elokuva |  |
| Pääsiäinen | Antti-Einari Halonen | Aino-Maija Tikkanen, Pekka Laiho, Kirsti Kemppainen | tv-elokuva |  |
| Terveisiä Dorikselta | Seppo Wallin | Katriina Rinne, Martti Järvinen, Seela Sella | tv-elokuva |  |
Aiheesta muualla

Elonet: Suomalainen elokuvatuotanto 1970–1979
| n k Luettelot suomalaisista elokuvista |
| --- | --- |
 1900- ja 1910-luku  1920-luku  1930-luku  1940-luku  1950-luku  1960-luku  1970-luku  1980-luku  1990-luku  2000-luku  2010-luku  2020-luku
Formula 1 -kausi 1998

Formula 1 -kausi 1998 oli historian 49. Formula 1 -kausi. Se alkoi 8. maaliskuuta ja päättyi 1. marraskuuta 1998 yhteensä 16 ajetun kilpailun jälkeen. Kuljettajien mestaruuden voitti suomalainen Mika Häkkinen, jolle mestaruus oli uran ensimmäinen. Valmistajien mestaruuden voitti brittiläinen McLaren-talli, jossa ajoivat Häkkinen ja David Coulthard.
Kausi oli Mika Häkkisen ja Michael Schumacerin taistelua. Häkkinen voitti kahdeksan kilpailua kauden aikana, eli puolet ajetuista kilpailuista. Toiseksi kuljettajien MM-sarjassa sijoittunut saksalainen Ferrari-kuljettaja Michael Schumacher saavutti kuusi voittoa. Coulthard sekä Jordan-kuljettaja Damon Hill voittivat molemmat yhden kilpailun. Samanlainen tilanne oli kymmenen vuotta aikaisemmin, jolloin Ayrton Senna ja Alain Prost taistelivat molemmat maailmanmestaruudesta. Silloin ei tullut erillistä voittoa kuin yhden kerran, kun voittajana oli joku toinen kuin Ayrton Senna tai Alain Prost.
Kauden aikana kilpailuissa esiintyi 23 kuljettajaa, joista täysimittaisen kauden ajoi 21, ja 11 valmistajaa. Kuljettajien kansallisuuksia oli yhteensä 12 eri maasta. Eniten oli brittikuljettajia, yhteensä neljä. Moottorinvalmistajia oli yhdeksän. Ford toimitti moottoreita kolmelle eri tallille. Rengastoimittajia oli kaksi, japanilainen Bridgestone ja yhdysvaltalainen Goodyear.
Kauden yhteenveto > Ennakkotunnelmat

Kauden 1998 valmistelut alkoivat jo tammikuussa, kun tallit aloittivat uusien autojensa esittelyn. Ferrari avasi pelin esittelemällä uuden F300-auton loppiaisena. Ferrarin tavoitteena oli tallin presidentin, Luca Cordero di Montezemolon, mukaan vain maailmanmestaruus.
McLaren palkkasi aiemmin Williamsilla työskenneelleen insinööri Adrian Neweyn suunnittelemaan uuden MP4/13-auton. Auto julkistettiin helmikuun alussa Wokingin päämajassa. McLaren vaihtoi myös rengastoimittajan Goodyearista Bridgestoneen. MP4/13 osoittautuikin Barcelonassa ajetusta talven ensimmäisestä testistä lähtien nopeaksi autoksi.
Ferrarin aikainen valmistautuminen kauteen valui hukkaan, kun F300-autossa ilmeni vikoja toisensa jälkeen. Lopulta auto palasi tehtaalle uudelleenrakennettavaksi. Ongelmien jälkeen Ferrari keskitti kaiken testaustyön Maranellon lähellä sijaitsevalla Mugellon radalla. Samalla McLaren oli ylivoimainen muihin talleihin verrattuna Montemelón ja Paul Ricardin radalla ajetuissa testeissä. McLaren lähtikin kauteen mestarisuosikin asemassa.
McLarenin kehittämästä kaksoisjarrusta syntyi paljon keskustelua. Kuljettaja pystyi säätelemään lisäpolkimella takapyörien jarrutehoa sen mukaan, kääntyykö mutka oikealla vai vasemmalla. Erikoisjarru tuli muiden kilpailijoiden tietoon jo kesällä 1997 Itävallan GP:ssa. Ferrarin kritisoi erikoisjarrua eniten ja halusi, että se kiellettäisiin ennen kauden alkua. McLaren oli kuitenkin hyväksyttänyt jarrujärjestelmänsä FIA:n kanssa käydyllä kirjeenvaihdolla.
Kauden yhteenveto > Kilpailukalenteri

| Nro | Kilpailu | Päivämäärä | Rata | Voittanut kuljettaja | Voittanut talli | Raportti |
| --- | --- | --- | --- | --- | --- | --- |
| 1 |  Australian Grand Prix | 8. maaliskuuta | Melbourne |  Mika Häkkinen |  McLaren-Mercedes | Raportti |
| 2 |  Brasilian Grand Prix | 29. maaliskuuta | Interlagos |  Mika Häkkinen |  McLaren-Mercedes | Raportti |
| 3 |  Argentiinan Grand Prix | 12. huhtikuuta | Buenos Aires |  Michael Schumacher |  Ferrari | Raportti |
| 4 |  San Marinon Grand Prix | 26. huhtikuuta | Imola |  David Coulthard |  McLaren-Mercedes | Raportti |
| 5 |  Espanjan Grand Prix | 10. toukokuuta | Montmeló |  Mika Häkkinen |  McLaren-Mercedes | Raportti |
| 6 |  Monacon Grand Prix | 24. toukokuuta | Monte Carlo |  Mika Häkkinen |  McLaren-Mercedes | Raportti |
| 7 |  Kanadan Grand Prix | 7. kesäkuuta | Montréal |  Michael Schumacher |  Ferrari | Raportti |
| 8 |  Ranskan Grand Prix | 28. kesäkuuta | Magny-Cours |  Michael Schumacher |  Ferrari | Raportti |
| 9 |  Britannian Grand Prix | 12. heinäkuuta | Silverstone |  Michael Schumacher |  Ferrari | Raportti |
| 10 |  Itävallan Grand Prix | 26. heinäkuuta | Spielberg |  Mika Häkkinen |  McLaren-Mercedes | Raportti |
| 11 |  Saksan Grand Prix | 2. elokuuta | Hockenheim |  Mika Häkkinen |  McLaren-Mercedes | Raportti |
| 12 |  Unkarin Grand Prix | 16. elokuuta | Budapest |  Michael Schumacher |  Ferrari | Raportti |
| 13 |  Belgian Grand Prix | 30. elokuuta | Spa |  Damon Hill |  Jordan-Mugen-Honda | Raportti |
| 14 |  Italian Grand Prix | 13. syyskuuta | Monza |  Michael Schumacher |  Ferrari | Raportti |
| 15 |  Luxemburgin Grand Prix | 27. syyskuuta | Nürburg |  Mika Häkkinen |  McLaren-Mercedes | Raportti |
| 16 |  Japanin Grand Prix | 1. marraskuuta | Suzuka |  Mika Häkkinen |  McLaren-Mercedes | Raportti |
*Alun perin kausi oli suunniteltu 17 kilpailun mittaiseksi, mutta Portugalin Grand Prix peruttiin, koska Estorilin rata ei täyttänyt FIAn vaatimuksia. Kilpailu oli tarkoitus ajaa 11. lokakuuta. Korvaavaa kilpailua ei järjestetty, joten kaudesta muodostui pituudeltaan 16 kilpailun mittainen.
Kauden yhteenveto > Alkukausi: McLarenin vahva alku

Kausi 1998 käynnistyi maaliskuun kahdeksantena päivänä ajetulla Australian GP:lla. Samalla paljastui tallien väliset voimasuhteet. Lauantaina ajetuissa aika-ajoissa McLaren osoitti olevansa nopein, kun tallin kuljettajat valtasivat eturivin lähtöruudut. Häkkinen ajoi paalupaikalle 0,043 sekunnin erolla Coulthardiin. Edellisen kerran McLarenin autot olivat olleet eturivissä Australiassa 1991.